‘ફ્લિપ ક્લાસરૂમ’ એક એવો કોન્સેપ્ટ છે જેમાં વિદ્યાર્થીએ ઘરેથી જ વિડીયો લેકચર જોઈ, સમજી, અભ્યાસ કરવાનો, જરૂરી માહિતી મેળવવાની અને પછી કોલેજના ક્લાસરૂમમાં જઈને હોમવર્ક કરવાનું! અજુગતું લાગે કે વળી આવું કેવું? પણ ‘ફ્લિપ ક્લાસરૂમ’નો ફાયદો એ થાય છે કે કોઈ વિદ્યાર્થીને જો વિડીયો લેકચર દ્વારા કંઈ સમજ ન પડી હોય, કોઈ માહિતી ખૂટતી લાગતી હોય તો કોલેજ જઈ હોમવર્ક કરતી વખતે પ્રોફેસર નજર સામે જ હોવાથી તેમણે સીધું જ પૂછી શકાય.